തലേ ദിവസവും പുലിയിറങ്ങിയ സ്ഥലത്തുകൂടി വാവയുടെ സാഹസിക യാത്ര ഒപ്പം മനോഹരമായ കാഴ്ചയായി തെന്മല റിസര്വോയറില് നീന്തിപ്പോകുന്ന ആനക്കൂട്ടവും കൊല്ലം ജില്ലയിലെ കിഴക്കന് അതിര്ത്തി പ്രദേശമായ ആര്യങ്കാവിന് സമീപമുള്ള റോസ് മലയിലേക്കാണ് വാവയുടെ ഇന്നത്തെ യാത്ര. ആര്യങ്കാവില് നിന്നും പന്ത്രണ്ട് കിലോമീറ്റര് തെക്ക് മാറി, ശെന്തുരുണി വനത്തിലൂടെ മലകയറി വേണം റോസ് മലയിലെത്താന്. റോസ് മലയില് വനംവകുപ്പിന്റെ നിയന്ത്രണത്തിലുള്ള വാച്ച് ടവറില് നിന്നുള്ള മനോഹരമായ കാഴ്ചയാണ് ഇവിടുത്തെ ഹൈലൈറ്റ്. വാച്ച് ടവറില് നിന്നുംനോക്കുമ്ബോള് തെന്മല ഡാമിന്റെ വളരെ വിശദമായ ദൃശ്യം കാണാം. സ്ഥലത്തെത്തിയ വാവയ്ക്ക്റോസ് മലയെക്കുറിച്ചും അവിടുത്തെ മൃഗങ്ങളെക്കുറിച്ചും ഫോറസ്റ്റ് ഉദ്യോഗസ്ഥര് പറഞ്ഞ് കൊടുത്തു. തലേദിവസം പുലി വന്ന സ്ഥലത്തിലൂടെയാണ് യാത്ര. റോസ് മലയുടെ പ്രധാന ആകര്ഷണമാണ് ഇവിടുത്തെ വ്യൂ പോയിന്റ്. കുറച്ച് നടന്നു കയറേണ്ടി വരും. ഇവിടെ നിന്നുള്ള കാഴ്ച തെന്മല ഡാമിന്റെ റിസര്വോയര് ആണ്. അതി മനോഹരമാണ് ആ കാഴ്ച്ച.അത് പറഞ്ഞറിയിക്കാന് വാക്കുകളില്ല കാണുക തന്നെവേണം. വ്യൂപോയിന്റില് നിന്ന് കാഴ്ചകള് കാണുന്നതിനിടെയാണ് അത് കണ്ടത് താഴെ ആനക്കൂട്ടം. അതില് അഞ്ച് ആനകള് ,അത് കാട്ടിലേക്ക് മറഞ്ഞതും അടുത്ത ആനക്കൂട്ടം അതില് ആറ് ആനകള്.അവസാനം ഈ രണ്ട് ആനകൂട്ടങ്ങളും ഒന്നിച്ച് കൂടുന്നതും, ഒന്നിച്ച് വെള്ളത്തില് നീന്തിപോകുന്നതും കാണേണ്ട കാഴ്ച്ച തന്നെ. കാണുക സ്നേക്ക് മാസ്റ്ററിന്റെ ഈ എപ്പിസോഡ്